Lahe torm möllab õues. Käisime Notsuga veidi enne keskööd Linnahalli kail valgevahuseid laineid vaatamas. Võimas!    Ja toas on peaaegu  palav. On reede, nädala parimaid päevi.    Öös ja vaikuses kostab magava Notsu nohinat ja BB vaikset norskamisnurru. Tuul nagistab maja küljes. Kottpime ja tormine sügis. Küünal põleb. Dooley´s on the rocks hakkab klaasis lõppema. On öörahu ja halvad mõtted ja halvad inimesed ei pääse minuni.